Document ID: /roh_data/filtered/fineweb-2-filterrobots_roh.jsonl.gz/4552

Tenor il president american Donald Trump èn attatgas sexualas deplorablamain anc adina fitg derasadas e memia savens taschan las unfrendas. Las attatgas chattan lieu en relaziuns, en la publicitad e tar la plazza da lavur. Perquai ha el declerà il mais avrigl sco mais da sensibilisaziun e prevenziun cunter violenza sexuala.
Mia regenza sa metta en per augmentar la schientscha sin attatgas sexualas e per sustegnair las unfrendas d'identifitgar culpabels per ch'ins possia trair consequenzas.
Dentant datti era cunter Trump sez renfatschas davart mulestas sexualas. Almain 20 dunnas han renfatschà ad el, ch'el haja mulestà ellas avant ch'el saja daventà president. E pir da curt ha ina recepziunista pretendì ch'il president american haja bitschà ella senza ses consentiment. El refusa dentant tut las renfatschas.
RR novitads 09:00